als_Latn dik_Latn sag_Latn
Një holandez ka kaluar natën në muzeun mbretëror holandez, para pikturës më të famshme të piktorit, Rembrandt-it. Personi në fjalë e ka fituar këtë çmim si vizituesi i dhjetëmiliontë nga rihapja e muzeut në 2013.
“Kam fjetur në një krevat të vendosur dy metra larg nga piktura e Rembrandt-it, kjo është e mrekullueshme, ende nuk mund ta besoj”, ka thënë Stefan Caspers, profesor i artit figurativ pas natës së kaluar në muze.
Kjo është hera e parë në histori që dikujt i jipet kjo mundësi që të qëndrojë tërë natën nën pikturën e mrekullueshme të piktorit holandez.
Caspers gjithashtu ka thënë: “ Në këtë hapësirë kam qëndruar plotësisht vetëm, por edhe nëse kishte sigurim ata kanë qenë shumë mirë të fshehur, nuk më kanë penguar asnjëhërë dhe as që i kam vërejtur. Kjo do të jetë njëra nga përvojat jetësore të miat dhe që kurrë nuk do ta harroj”.
Ai tha se më herët nuk ka qenë adhurues i Rembrandt-it, por tani pikturat e tij i sheh me tjetër këndvështrim./gazetametro.net
als_Latn als_Latn als_Latn als_Latn als_Latn